laion/Wikipedia-Exotic huggingface dataset:
Unplugged (אלבום של אריק קלפטון)

Unplugged הוא אלבום הופעה של אריק קלפטון אשר הוקלט ב-16 בינואר 1992, עבור סדרת ההופעות האקוסטיות, MTV Unplugged, אשר הופקה על ידי רשת MTV. האלבום זיכה את קלפטון בשישה פרסי גראמי: תקליט השנה, אלבום השנה, שיר השנה, ביצוע הפופ הווקאלי הטוב ביותר - זמרים, ביצוע הרוק הווקאלי הטוב ביותר - זמרים, שיר הרוק הטוב ביותר. השיר Tears in Heaven זכה בשלושה מתוך ששת התארים. האלבום הגיע למקום הראשון במצעד Billboard 200, מכר למעלה מעשרה מיליון עותקים בארצות הברית והגיע למעמד של אלבום זהב. ההופעה נערכה באולפני בריי פילפ שבווינדזור אשר באנגליה, אל מול קהל צופים מצומצם. מלבד השירים שנכללו באלבום, כללה ההופעה שלושה שירים נוספים: My Father's Eyes, Circus Left Town ו-Worried Life Blues. הגיטרה האקוסטית מתוצרת מרטין עליה ניגן קלפטון במהלך ההופעה, נמכרה בשנת 2004 במכירה פומבית תמורת סכום של 791,500 דולר. אריק קלפטון - שירה, גיטרה אקוסטית אנדי פיירווטר-לאו - גיטרה אקוסטית ריי קופר - כלי הקשה נתן איסט - באס אקוסטי, קולות רקע סטיב פרוון - תופים צ'אק ליבל - קלידים קטי קיטסון - קולות רקע טסה ניילס - קולות רקע מידע על האלבום Unplugged באתר MusicBrainz מידע על האלבום Unplugged באתר AllMusic האלבום Unplugged באתר Discogs האלבום Unplugged באתר ספוטיפיי האלבום Unplugged באתר אפל מיוזיק "Unplugged", במסד הנתונים הקולנועיים IMDb (באנגלית) בילבורד, 6 במרץ 1993 בילבורד Clapton's guitar smashes record ‏ BBC News, ‏ 25 בינואר 2004
נווה רבין

נווה רבין היא אחת משתי השכונות המודרניות באור יהודה (חלק מבקעת אונו). השכונה נבנתה כשבמרכזה "פארק רבין", וסביבו שני מעגלי בניינים השוכנים ברחובות "צפריר" ו"ניצן". במעגל הפנימי נמצאים כיום 8 בניינים ושלושה בניינים במעגל חיצוני. במעגל החיצוני שכונת בתים פרטיים, בניינים משותפים נוספים ושכונת "אוריון". בשכונה נמצאים מוסדות חינוך הכוללים גנים (צבר וברוש) ובית הספר היסודי על שם אהוד מנור. השכונה תוכננה על ידי האדריכל גרשון צפור. ב־2013 נבנה פרויקט "אוריון" הכולל 6 בניינים פנימיים ועוד 5 בניינים מדורגים. בהמשך נבנה מרכז קניות MINI בחזית הפארק. כיום נבנה פרויקט "אוריון 2" הכולל 3 בניינים לצדי מתחם הקניות MINI. השכונה שוכנת בסמוך לכביש 412 מדרום, נווה מונוסון ממזרח, וכביש 461 מצפון. השכונה הוקמה החל משנות ה-90 לאחר הפשרת קרקעות חקלאיות ומכירתן בצורת מדורגת בעסקאות "קומבינציה" מול הקבלנים. בשלב א' נבנו 4 בניינים ראשונים ברחוב צפריר אשר יועדו לאוכלוסיית אור יהודה לשיכון זוגות צעירים. בשלב ב' נבנו זוג הבניינים ניצן 4 וניצן 6 על ידי חברת "בוני התיכון" וכן זוג הבניינים ניצן 12 וניצן 14 – אלו שווקו תחת השם "נווה הוד" כתת-שכונה בנווה רבין. כל אלה נושקים לפארק המרכזי במעגל הפנימי של המבנים בשכונה. במקביל החלה בנייה של מספר בניינים במעגל החיצוני של השכונה, בסמוך לנווה מונוסון. בשנת תשס"ז הוקם בית הספר היסודי אהוד מנור, ובסמוך לו גני ילדים, בית הכנסת השכונתי ומגרש ספורט. במהלך שנת 2010 נסללה יציאה ישירה אל כביש 412 לכיוון יהוד וראשון לציון. מדיה וקבצים בנושא נווה רבין בוויקישיתוף נעמה סיקולר וקרן צוריאל-הררי, דיור בר־השגה, נווה רבין, אור יהודה: העודפים משלמים עד היום את ועד הבית, באתר כלכליסט, 20 באוקטובר 2010
ראטקו מלאדיץ'

ראטקו מלאדיץ' (בסרבית: Ратко Младић; נולד ב-12 במרץ 1942) הוא פושע מלחמה סרבי בוסני (אנ'), שהיה הרמטכ"ל של צבא רפובליקה סרפסקה בזמן מלחמת בוסניה (1992–1995). מלאדיץ' היה מבוקש בעיקר בגלל השתתפותו ברצח העם הבוסני בעיירה סרברניצה (אנ'), הנקרא "טבח סרברניצה", שהתנהל בזמן מלחמת בוסניה, ובמצור על סרייבו (אנ') והואשם בפשעי מלחמה ובפשעים נגד האנושות. סרביה הציעה 10 מיליון אירו על ראשו וארצות הברית הציעה 5 מיליון אירו. מלאדיץ' נעצר בסרביה בשיתוף אינטרפול וסוכנות הביון הסרבית ב-26 במאי 2011, והורשע בבית הדין הפלילי הבינלאומי ליוגוסלביה לשעבר בהאג. בעקבות מעצרו של מלאדיץ', הודיע נשיא סרביה בוריס טאדיץ', כי זהו "סיום פרק אפל בהיסטוריה של סרביה". כמו כן, המעצר נחשב לצעד משמעותי בהתקדמות סרביה להצטרף אל האיחוד האירופי. ב-3 ביוני 2011 החל משפטו של מלאדיץ' בבית הדין הבין-לאומי בהאג. מלאדיץ' סירב להגיב לאישומים נגדו, וטען שהוא חולה מאוד. הוא נשאר במעצר עד הדיון הבא בענינו בארבעה ביולי 2011. ב-4 ביולי השופט בבית הדין הבין-לאומי בהאג השמיע למלאדיץ' את האישומים נגדו, שכללו בין היתר אישומי רצח עם, פשעי מלחמה ופשעים נגד האנושות. בעת ההשמעה, סירב מלאדיץ' להקשיב לאישומים ללא עורך דינו והורחק מבית הדין בליווי אבטחה עקב הפרעותיו לדיון.והשופטים השיבו בשמו "לא אשם" לכתב האישום ככתוב בחוקת בית הדין.ב-16 במאי 2012 החל שלב הצגת הראיות במשפטו. ב-22 בנובמבר 2017 הוא הורשע בכל סעיפי האשמה (פרט לסעיף 1) כחבר במפעלים פליליים משותפים שונים ונידון למאסר עולם. ב-8 ביוני 2021 ערעורו נדחה. מלחמת בוסניה טבח סרברניצה רפובליקה סרפסקה הפדרציה של בוסניה והרצגובינה מלחמות יוגוסלביה סלובודן מילושביץ' רדובאן קרדז'יץ' מדיה וקבצים בנושא ראטקו מלאדיץ' בוויקישיתוף רצח העם הבוסני ביוגוסלביה ומניעתו של רצח עם בקוסובו באתר "הועד למאבק ברצח עם". חדשות מתעדכנות בנושא משפטי פושעי רצח העם ביוגוסלאביה באתר "הועד למאבק ברצח עם". מהלך המשפט של מלאדיץ' ועדכונים אחרונים (אנגלית) באתר בית המשפט הבינלאומי לענייני יוגוסלביה, בהאג. הורשע ברצח עם: מאסר עולם לקצב מסרברניצה, באתר ynet, 22 בנובמבר 2017 אוריאל לוי, ‏"הקצב מבוסניה" הורשע ברצח עם ונידון למאסר עולם, באתר דבר העובדים בארץ ישראל, 23 בנובמבר 2017 ראטקו מלאדיץ', באתר אנציקלופדיה בריטניקה (באנגלית) ראטקו מלאדיץ', במסד הנתונים הקולנועיים IMDb (באנגלית) סרביה: נעצר אדריכל טבח המוסלמים בבוסניה, באתר וואלה, 26 במאי 2011 מלאדיץ' התייצב בבית הדין בהאג: "אני חולה מאוד", באתר וואלה, 3 ביוני 2011 האג: מלאדיץ' ביזה את בית הדין - והורחק ממנו, באתר וואלה, 4 ביולי 2011 אי-פי‏, הערעור האחרון נדחה: "הקצב מבוסניה" יישאר בכלא, באתר וואלה, 8 ביוני 2021
האיחוד הכלכלי האירואסייתי

האיחוד הכלכלי האירואסייתי (ברוסית: Евразийский экономический союз) הוא ארגון כלכלי בינלאומי שמיועד לייצר גבולות מכס משותפים בין המדינות החברות בו, ולעודד שיתופי פעולה כלכליים בין המדינות החברות. הארגון הוקם לראשונה בשנת 2001 בשם הקהילה הכלכלית האירואסייתית (רוסית: ЕврАзЭС, Евразийское экономическое сообщество) ובשנת 2014 פורק והוקם מחדש בשמו הנוכחי. ב-10 באוקטובר 2000 חבר המדינות העצמאיות הגיעו להסכם הקמת הקהילה הכלכלית האירואסייתית שמטרתו לייצר שוק חופשי משותף ולהתמודד עם אתגרי הגלובליזציה ולייעל את שיתוף הפעולה בין המדינות. ב-2004 רוסיה הצטרפה לקהילה הכלכלית המרכז אסייתית על מנת לחזק את נוכחותה במרכז אסיה. עד מהרה מוסקבה הציעה לפרק את הקהילה הכלכלית של מרכז אסיה ולאחדה אל תוך ארגון הקהילה הכלכלית האירואסייתית. בשנת 2005 אוזבקיסטן הביעה התעניינות ושאר המדינות הצטרפו לתמיכה בהצעה. ב-25 בינואר 2006 שני הארגונים הללו התמזגו רשמית. ב-16 באוקטובר 2008 אוזבקיסטן פרשה מהארגון. ב-1 ביולי 2010 הוקם איחוד המכס בין רוסיה, בלארוס וקזחסטן. המדינות אישרו הקמת מרחב כלכלי משותף בינואר 2012. במאי 2014 בפגישת חברי המועצה העליונה של הקהילה הכלכלית האירואסייתית, שנערכה באסטנה, נשיאי רוסיה קזחסטן ובלארוס חתמו על חוזה הקמת האיחוד הכלכלי האירואסייתי. מדי שנה מתחלפת נשיאות האיחוד ונבחרת מדינה חדשה. בשנת 2015 נבחרה בלארוס. המועצה העליונה המועצה הבין-ממשלתית המועצה הכלכלית בית הדין הבנק האירואסייתי לפיתוח הלשכה הבינלאומית לחקירת תאונות תעופה ותקריות חמורות (Международное бюро по расследованию авиационных происшествий и серьезных инцидентов ברוסית). האיחוד האירופי מדיה וקבצים בנושא האיחוד הכלכלי האירואסייתי בוויקישיתוף אתר האינטרנט הרשמי של האיחוד הכלכלי האירואסייתי (באנגלית, ברוסית, בקזחית, בקירגיזית, בבלארוסית ובארמנית) האיחוד הכלכלי האירואסייתי, ברשת החברתית אקס (טוויטר) האיחוד האירואסייתי הכלכלי הקהילה האירואסייתית הכלכלית ‏About EurAsEC‏על הארגון באתר הרשמי http://enews.fergananews.com/articles/2477 http://www.atimes.com/atimes/Central_Asia/JL19Ag01.html http://enews.fergananews.com/news.php?id=844&mode=snews http://www.tsouz.ru/Pages Kenjali Tinibai, Economy & Business: A Semi-Soviet Union is Born, TRANSITIONS ONLINE (March 9, 2010) available at www.ceeol.com ,Central and Eastern European Online Library "Visit to Kazakhstan. Meeting of the Supreme Eurasian Economic Council", President of Russia website предложено председательство в ЕАЭС в 2015 году Новый Таможенный кодекс ЕАЭС называют революционным, כתבה באתר יוטיוב (אורך: 2:13) Об одобрении Правительством Российской Федерации проекта Соглашения о создании Международного бюро по расследованию авиационных происшествий и серьёзных инцидентов в рамках ЕАЭС, הודעת ממשלת רוסיה
אוניברסיטת ליטא למדעי הבריאות

אוניברסיטת ליטא למדעי הבריאות (באנגלית: Lithuanian University of Health Sciences; בליטאית: Lietuvos sveikatos mokslų universitetas) היא אוניברסיטה ציבורית ומחקרית בקובנה שבליטא ללימודי מקצועות הרפואה אשר נוסד בשנת 1919, ידוע במיוחד בשל תוכניות בין לאומיות במקצועות רפואה, בריאות, והוטרינריה שמציעה לתלמידיה, ונחשבת למוסד האקדמי המוביל במקצועות הרפואה מבין המדינות הבלטיות. האוניברסיטה נוסדה בשנת 1919 והחלה את פעילותה כפקולטה לרפואה כחלק מאוניברסיטת ליטא (כיום Vytautas Magnus University). בשנת 1950, בעקבות סגירתה של אוניברסיטת ליטא, הוחלט על הקמתה כמוסד נפרד ללימוד רפואה והוא המוסד לרפואה בקובנה (Kaunas Medical Institute). בשנת 1998 שונה שמה לאוניברסיטת קובנה לרפואה (Kaunas University of Medicine). בספטמבר 2010 שונה שמה לזה הנוכחי בעקבות איחודה עם האקדמיה הליטאית לווטרינריה. האוניברסיטה מאפשרת תוכנית לימודים בשפה האנגלית משנת 1990. באוניברסיטה קיימות שבע פקולטות: הפקולטה לרפואה, הפקולטה לרפואת שיניים, הפקולטה לרוקחות, הפקולטה לסיעוד, הפקולטה ללימודים וטרינריים, הפקולטה ללימודי בריאות הציבור והפקולטה לגידול בעלי-חיים בחקלאות. כמו כן משמשת האוניברסיטה כמוסד הגדול ביותר בליטא למחקר רפואי, במסגרתו פועלים: בית החולים האוניברסיטאי של קובנה ולצדו שישה מרכזי מחקר רפואיים העוסקים בין היתר בתחומי המחקר הביו-רפואי, הקרדיולוגיה, האנדוקרינולוגיה והפסיכו-פיזיולוגיה, וכמו כן במסגרת האוניברסיטה פועלים שתי מרפאות גדולות לטיפול בעלי-חיים. האוניברסיטה לוקחת חלק במספר מיזמים רפואיים המרוכזים על ידי ארגון הבריאות העולמי של האו"ם (WHO) ובפרויקטים בינלאומיים אחרים. משנת 2013 ניתן ללמוד בשפה האנגלית לתארים ברפואה, רפואת שיניים, סיעוד, רוקחות, וטרינריה ובריאות הציבור. נכון לשנת 2014 מספר הסטודנטים הזרים הלומדים בשפה האנגלית עומד על כ-550, מרביתם בפקולטה לרפואה כללית (כ-370 סטודנטים) ובפקולטה לרפואת שיניים (כ-140 סטודנטים). נכון לשנת 2020, כ-400 סטודנטים יהודים ישראלים לומדים באוניברסיטה בתוכנית הבין לאומית למקצועות הרפואה ורפואת שיניים. בניין הספרייה ומרכז המידע של האוניברסיטה הבניין הראשי של בית החולים האוניברסיטאי של קובנה צוות הניהול האוניברסיטאי מדיה וקבצים בנושא אוניברסיטת ליטא למדעי הבריאות בוויקישיתוף אתר האינטרנט הרשמי של אוניברסיטת ליטא למדעי הבריאות אוניברסיטת ליטא למדעי הבריאות, ברשת החברתית אקס (טוויטר) מידע באתר FAIMER לאוניברסיטאות לרפואה בחו"ל (אנגלית)(הקישור אינו פעיל) מידע נרחב על האוניברסיטה באתר Medstudy (בעברית) מידע על האוניברסיטה באתר Medical Doctors (בעברית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
גבי קאסאדסי

גבי קסאסדסי (בצרפתית: Gaby Casadesus;‏ 9 באוגוסט 1901 – 12 בנובמבר 1999) הייתה פסנתרנית ומורה צרפתיה, אשתו של הפסנתרן הצרפתי המפורסם רובר קאסאדסי ואמו של הפסנתרן ז'אן קאסאדסי. גבי, ל'אוטה בשם נעוריה, למדה בקונסרבטואר של פריז אצל לואי דיאמר ומרגריט לונג וזכתה בפרס הראשון לפסנתר בגיל 16. בהזדמנות זו היא התוודעה אל קלוד דביסי, שהיה השופט באחת התחרויות שבהן השתתפה. בשנת 1923 זכתה בפרס פאז'ה, שהיה הפרס היוקרתי ביותר בצרפת שנשים יכלו לזכות בו בשנים ההן. בשנת 1921 נישאה לפסנתרן רובר קאסאדסי וייסדה עמו את דואו רובר וגבי קאסאדסי, שהרבה לבצע ולהקליט יצירות מן הרפרטואר לארבע ידיים. גבי הייתה שם סולנית ידועת-שם. היא הכירה את מוריס ראוול, גבריאל פורה, פלורן שמיט ומוריץ מושקובסקי, ועזרתם תרמה לפרשנויותיה. הרפרטואר שלה כלל גם את פליקס מנדלסון, שאת ביצועי יצירותיו קידמה בהצלחה, ויצירות של מלחינים מתקופת הבארוק. גבי קאסאדסי לימדה בארצות הברית, בסמינר הקיץ של אוניברסיטת מוצרטיאום בזלצבורג, ב"סקולה קאנטורום" בפריז, באקדמיה על שם מוריס ראוול בסן-ז'אן דה לוז ובקונסרבטוריון האמריקאי בפונטנבלו. בין תלמידיה הנודעים דונה אמאטו, דויד דבו ורודי טות'. בשיתוף עם גראנט יוהנסן ואודט ואלאברג וורצבורגר ייסדה גבי קאסאדסי את תחרות הפסנתר הבינלאומית של שם רובר קאסאדסי בקליבלנד, אוהיו. הוצאות רבות-ערך של יצירות לפסנתר מאת ראוול ודביסי, ספר על טכניקת פסנתר (עם פיליפ לאסר), Ma technique quotidienne (פריז, 1992) ספר זכרונות (עם ז'קלין מולר) Mes noces musicales (פריז, 1989) גבי קאסאדסי, באתר MusicBrainz (באנגלית) גבי קאסאדסי, באתר Discogs (באנגלית) צ'ארלס טימברל, "גבי קאסאדסי", מילון גרוב למוזיקה ומוזיקאים אונליין צ'ארלס טימברל, שם
Nightmare (אלבום)

Nightmare (בעברית: סיוט) הוא אלבום האולפן החמישי של להקת ההבי מטאל "Avenged Sevenfold". האלבום יצא לאור ב-27 ביולי 2010 דרך חברת התקליטים "Warner Bros. Records". אלבום זה הוא הראשון של הלהקה שהוקלט ללא המתופף ג'יימס אוון סאליבן, שהוחלף עקב מותו על ידי המתופף מייק פורטנוי מלהקת דרים ת'יאטר. האלבום הפך לאלבום זהב ובשנת 2021 אף קיבל מעמד של אלבום פלטינה. בשונה משלושת האלבומים הקודמים, נושא האלבום Nightmare חשוך יותר ואפל. שירים כגון Nightmare, Danger Line, So Far Away ו-Save Me עוסקים במוות ובחלקם יש אלמנט מסוגת הדת' מטאל.[דרוש מקור] שירים כמו Welcome To The Family ו-Save Me שיש בהם שימוש נרחב יחסית של גראולינג המיוחס בדרך כלל לז'אנר הדת' מטאל נחשבים כשירים מהתקופה הישנה של אוונג'ד סוונפולד, שיכול להעיד שהלהקה חוזרת מעט אל השורשים.[דרוש מקור] האלבום הוקדש למתופף הקודם של אוונג'ד סוונפולד The Rev שנפטר וכולל את השיר "So Far Away" שנכתב עבורו. השיר הוא השיר הראשון שנכתב על ידי חבר הלהקה סיניסטר גייטס, והוא נחשב לאחד השירים המוצלחים של הלהקה. אתר האינטרנט הרשמי של Nightmare (באנגלית) Nightmare, ברשת החברתית אקס (טוויטר) מידע על האלבום Nightmare באתר MusicBrainz מידע על האלבום Nightmare באתר AllMusic האלבום Nightmare באתר Discogs האלבום Nightmare באתר ספוטיפיי So Far Away, 2010-07-23, נבדק ב-2024-06-30 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ג'ון הולדרן

ג'ון פ. הולדרן (באנגלית: John Holdren; נולד ב-1 במרץ 1944) הוא מדען ויושב ראש משרד מדיניות המדע והטכנולוגיה של הבית הלבן. הולדרן שימש כיועץ לנשיא אובמה בענייני מדע וטכנולוגיה. בעבר היה הפרופסור לענייני מדיניות סביבתית בבית ספר קנדי לממשל באוניברסיטת הרווארד ויושב ראש משרד המדע, הטכנולוגיה ופרויקט מדיניות הציבור במרכז בלפר למדע ויחסים בינלאומיים. הולדרן נולד ב-1 במרס 1944 בפנסילבניה, ארצות הברית. למד לתואר ראשון באוניברסיטת MIT במסצ'וסטס ולדוקטורט באוניברסיטת סטנפורד בקליפורניה. הולדרן התמקצע באווירונאוטיקה, אסטרונאוטיקה ובפיזיקה של הפלזמה. הולדרן הרצה במשך 13 שנה באוניברסיטת הרווארד ובאוניברסיטת ברקלי במשך יותר משני עשורים. הולדרן התמקד בשינויים סביבתיים גלובליים, בטכנולוגיות מבוססות אנרגיה ומדיניות ובמדיניות המדע והטכנולוגיה. בין השנים 1994 ל-2001 שימש את ביל קלינטון כיועץ לענייני מדע. שמונה שנים לאחר מכן מנה על ידי הנשיא אובמה כיועצו האישי לענייני מדע וכ-יושב ראש משרד מדיניות המדע והטכנולוגיה. מבחינה פוליטית הולדרן חבר במפלגה הדמוקרטית. הולדרן כתב יותר מעשרים מאמרים והשתתף בעריכה של עשרות ספרים. נושאו העיקרי במאמרים מוקדמים היה התפוצצות אוכלוסין. ב-1969 פרסם מאמר עם המחבר פול ארליך ובו נאמר ש-"שום טכנולוגיה חדישה לא תמנע את הסבל העתידי -אם לא ינקטו צעדים מידיים ויעילים לשליטה באוכלוסייה". הולדרן הוא מן המחברים של הספר משנת 1977 - Ecoscience: Population, Resources, Environment בו הוא מציע מודלים אפשריים לפתרון בעיית פיצוץ אוכלוסין. מדיה וקבצים בנושא ג'ון הולדרן בוויקישיתוף ג'ון הולדרן, באתר פרויקט הגנאלוגיה במתמטיקה ביוגרפיה של ג'ון הולדרן באתר הבית הלבן ג'ון הולדרן באתר אוניברסיטת הרווארד על ג'ון הולדרן מאת Whorunsgov Washington Post "צמצום אוכלוסייה" מאת הולדרן "if the population control measures are not initiated immediately, and effectively, all the technology man can bring to bear will not fend off the misery to come.", מתוךPaul R. Erlich and John P. Holdren. "Population and Panaceas A Technological Perspective", Bioscience, Vol 19, pages 1065-1071, 1969. "דילול אוכלוסייה" מאת הולדרן
לארי בראון

לורנס הארווי "לארי" בראון (באנגלית: Lawrence Harvey "Larry" Brown; נולד ב-14 בספטמבר 1940) הוא מאמן כדורסל יהודי-אמריקאי ושחקן עבר. בראון משמש כמאמן כדורסל מאז 1975. הוא ניצח למעלה מ-1,000 משחקים מקצועיים בליגות ה-ABA וה-NBA והוא המאמן היחיד בתולדות ה-NBA שהוביל שמונה קבוצות שונות לשלב הפלייאוף. הוא זכה עם אוניברסיטת קנזס ב-1988 בטורניר אליפות המכללות בכדורסל ובאליפות ה-NBA ב-2004 עם קבוצת דטרויט פיסטונס. בראון נחשב לאחד מהמאמנים הגדולים בהיסטוריה, וב-2002 נבחר להיכל התהילה של הכדורסל כמאמן. בראון הוא אחיו של מאמן הכדורסל הרב בראון (אנ'), שאימן את דטרויט פיסטונס בשנות ה-70. פרק זה טעון עריכה. אנא תרמו לוויקיפדיה ועזרו לערוך אותו. בראון נולד בברוקלין, ניו יורק למשפחה יהודית. את דרכו במשחק הכדורסל החל בתפקיד הרכז בתיכון לונג ביץ'. לאחר מכן, שיחק תחת המאמנים פרנק מקגווייר (אנ') ודין סמית (אנ') באוניברסיטת קרוליינה הצפונית בצ'אפל היל. באולימפיאדת טוקיו (1964) זכה עם נבחרת ארצות הברית בכדורסל במדליית זהב. בראון נחשב קטן מידות מכדי לשחק ב-NBA, ולכן התחיל את הקריירה המקצועית שלו בקבוצת אקרון ווינגפוטס (אנ') בליגת ה-NABL, שם שיחק במשך שנתיים (1964-1965). לאחר תקופה קצרה כעוזר מאמן באוניברסיטת קרוליינה הצפונית בצ'אפל היל, הצטרף בראון לליגת ה-ABA (ושם שיחק בקבוצות: ניו אורלינס (1967/68), אוקלנד אוקס (1968/69), וושינגטון קאפס (1969/70), וירג'יניה סקוויירס (1970/71) ודנבר רוקטס (1971/72). בראון נבחר ל-MVP של משחק האולסטאר הראשון של ה-ABA בשנת 1968 ונבחר לחמישייה השנייה של העונה באותה שנה. בראון הוביל את ה-ABA באסיסטים למשחק בשלוש עונותיו הראשונות, וסך הכל יש לו 2,509 אסיסטים בקריירה - מקום 7 ברשימת המוסרים ב-ABA, בנוסף הוא מחזיק בשיא האסיסטים למשחק בודד ב-ABA עם 23. בראון החל את קריירת האימון שלו כעוזר מאמן באוניברסיטת קרוליינה הצפונית בצ'אפל היל. ב-1972 מונה למאמן קרוליינה קואגרס בליגת ה-ABA (זכה בתואר מאמן השנה של הליגה ב-1973). בהמשך אימן את נבחרות אוניברסיטת קליפורניה בלוס אנג'לס ואת אוניברסיטת קנזס (זכה עמה בטורניר אליפות המכללות בכדורסל ב-1988 ונבחר למאמן השנה במכללות), את קבוצות ה-NBA דנוור נאגטס (זכה פעמיים בתואר מאמן השנה ב-ABA), סן אנטוניו ספרס, לוס אנג'לס קליפרס, אינדיאנה פייסרס, פילדלפיה 76' (הוביל את הקבוצה עד גמר ה-NBA ונבחר למאמן השנה ב-2001), דטרויט פיסטונס (זכה עמה באליפות ה-NBA ב-2004), ניו יורק ניקס ושארלוט בובקטס. כמו כן אימן את נבחרת ארצות הברית בכדורסל באולימפיאדת אתונה (2004) שסיימה במקום השלישי בלבד. ב-2012 החל לאמן את קבוצת הכדורסל של אוניברסיטת סאת'ורן מתודיסט מטקסס. תחת שרביטו הפכה הקבוצה לאבן שואבת לכישרונות מרחבי המדינה וזכתה להצלחה. ב-2015 החליט ארגון ה-NCAA להשעות את בראון מתשעה משחקים, לפסול את אוניברסיטת סאת'ורן מתודיסט מהפלייאוף ב-2016 ולהעניש אותה בשלילת מלגות, כל זאת על רקע ממצאים של עבירה חוקי הארגון. ביולי 2016 התפטר מתפקידו לאחר שלוש עונות בהן השיג מאזן של 94–39. ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA. מדיה וקבצים בנושא לארי בראון בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א פרופיל, באתר היכל התהילה של הכדורסל פרופיל, באתר ליגת ה-NBA לארי בראון, באתר אנציקלופדיה בריטניקה (באנגלית) Official Release, NBA 75: Top 15 coaches in league history revealed, ‏February 8, 2022
GAZ-69

GAZ-69 (ברוסית: ГАЗ-69) היה רכב שטח מתוצרת ברית המועצות שיוצר על ידי חברות גא"ז ואוא"ז. חלק ניכר מכלי רכב זה שימש את הצבא ואת זרועות הביטחון האחרים בברית המועצות. הרכב פותח במשרדי התכנון של חברת גא"ז בשנים 1946–1948. הייצור הסדרתי במפעלי גאז החל בשנת 1953. בשנת 1954, במקביל לייצור במפעלי גא"ז, החל ייצור של GAZ-69 גם במפעל אוא"ז. בשנת 1956 הייצור שלו במפעלי גאז הופסק ועד לשנת 1973 הוא יוצר אך ורק במפעלי אוא"ז. בשנת 1973 הופסק ייצורו של GAZ-69 בברית המועצות. בסך הכל יוצרו כ-600 אלף רכבים. בנוסף לייצור בברית המועצות יוצר GAZ-69 גם ברומניה ובקוריאה הצפונית ברישיון סובייטי. הרכב יוצא ל-56 מדינות שונות בעולם, בחלק מהן נמצא בשימוש עד היום. במהלך מלחמת ששת הימים ומלחמת יום הכיפורים כמה עשרות GAZ-69 נפלו שלל בידי צה"ל. אחד מהם ניתן לראות במוזיאון בתי האוסף בתל אביב. GAZ-69 – הדגם הבסיסי. זהו דגם בעל 2 דלתות. בתוך מרכב הרכב מותקנים שני מושבים מקדימה – לנהג ומלווה, בחלק אחורי – שני ספסלים מתקפלים המותקנים לאורך המרכב. על הספסלים בחלק האחורי ניתן להסיע 6 אנשים (3 מכל צד) או לקפל אותם, כדי לפנות מקום להשאת מטענים שונים. GAZ-69A – דגם בעל 4 דלתות. כונה "דגם חקלאי" (הוא סופק בתור רכב עבודה למנהלי קולחוזים) או רכב מפקדים. בדגם זה בחלק האחורי במקום ספסלים הותקן מושב רכב תקני ל-3 אנשים (כמו ברכב פרטי). GAZ-46 – רכב אמפיבי על בסיס GAZ-69. 2P26 – בחלק האחורי של הדגם זה הותקנה מערכת לשיגור טילי נ"ט מסוג 3M6 Shmel. ARO IMS-57 – ההעתק הרומני של GAZ-69. אורך: 3.850 מ'. גובה כללי: 2.030 מ' רוחב כללי: 1.750 מ'. מרחק סרנים: 2.300 מ'. כושר העמסה: עד 500 ק"ג. משקל כולל: 1.525 טון. נפח מכל דלק – 60 ליטר. מנוע בנזין 4 צילינדרים, נפח מנוע - 2120 סמ"ק הספק מנוע - 55 כ"ס (במהירות סיבוב של 3600 סל"ד). תיבת הילוכים ידנית - 3 הילוכים + הילוך אחורי. יחס דחיסה – 6.2-6.5 קיבולת מכל הדלק: 60 ליטר. מהירות מרבית – 90 קמ"ש (בכביש). מס' נוסעים: 8 (בדגם GAZ-69) ו-5 בדגם GAZ-69A. מדיה וקבצים בנושא GAZ-69 בוויקישיתוף תמונות של GAZ-69 בשירות של צבאות שונים תמונה של GAZ-69 בשירות צה"ל אתר המוקדש ל־GAZ-69 (ברוסית ואנגלית)
דרמה תקופתית

דרמה תקופתית היא ז'אנר קולנועי המאופיין בכך שעלילתו מתרחשת בתקופה ספציפית בהיסטוריה, דבר הדורש מיוצרי הסרט להשתמש בתלבושות ססגוניות ויוצאות דופן, תפאורות וחפצים על מנת ללכוד את רוח התקופה המסוימת. התקופות הנפוצות ביותר בסרטי קולנוע מז'אנר זה הן: העת העתיקה ימי הביניים בארוק ורנסאנס העידן האליזבתני התקופה האדוארדית התקופה הוויקטוריאנית תקופת מלחמת העולם הראשונה, השנייה והשואה לעיתים קרובות, סרטי המשתייכים לז'אנר זה משתייכים בו-זמנית לז'אנרים נוספים, כגון דרמה היסטורית, סרט הרפתקאות, מלודרמה. אולם, המשמעות, בדבר השתייכותו של סרט לז'אנר הדרמה התקופתית, היא כי הקהל נמשך אל הסרט בגלל השימוש בתלבושות ססגוניות, ואמצעי עיצוב נוספים, באותה מידה שהוא נמשך אל התוכן הנרטיבי של הסרט. הדרמה התקופתית לא מוגבלת בזמן. סרט תקופתי יכול להתעסק בתקופה של מאות שנים כמו ימי הביניים או בתקופה של עשור בלבד, לדוגמה שנות העשרים הסוערות. בארי לינדון לב אמיץ ממעמקי הגיהנום אמדאוס הגלימה כביריה הברדלס אלכסנדר נבסקי אימפריית הפשע בית קטן בערבה גאווה ודעה קדומה דדווד ד"ר קווין רופאה במערב זינה הנסיכה הלוחמת מד מן אחוזת דאונטון גיהנום על גלגלים פלמ"ח ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חסידות זיכלין

חסידות זיכלין הייתה חסידות פולנית. מייסד החצר היה רבי שמואל אבא מזיכלין, תלמידו של רבי פישלי מסטריקוב. רבי שמואל אבא נולד בשנת ה'תק"ע. אחר חתונתו היה אדמו"ר בלויביטש, לאחר שנתיים עבר לבודזאנוב, לאחר מכן עבר לזיכלין שם השתקע וייסד את חצירו. מאות מיהודי הסביבה נהרו לזיכלין לרבי שמואל אבא. רבי שמואל אבא נפטר בשנת תרל"ט. בנו רבי משה נתנאל מילא את מקומו. רבי משה נתנאל מזיכלין. נולד בשנת תר"ד ונפטר בשנת תרע"ב. אחריו כיהנו שני בניו. רבי מנחם ידידיה נולד בשנת תרל"ב ונפטר בשנת ת"ש. כיהן בזיכלין. רבי סעדיה חנוך נולד בשנת תרמ"ה, כיהן בסטריקוב ונרצח בשואה. רבי שמואל אברהם אבא מזיכלין, בנו של רבי מנחם ידידיה. נרצח בשואה בשנת תש"ב. רבי משה נתנאל זיכלינסקי בנו השני של רבי סעדיה חנוך כיהן בחיי אביו כאדמו"ר מזיכלין בלודז'. היה חתנו של רבי אריה לייבוש מטומשוב. אחיו הגדול הרב אפרים מאיר גד זיכלינסקי, הוציא את הספר להב אש ובו תולדות רבי שמואל אבא ובנו רבי משה נתנאל. שניהם נרצחו בשואה. רוב החסידות הוכחדה בשואה.
משה רוח

משה רֶוַח (נולד ב-29 בינואר 1940) הוא רופא ישראלי, שבין השנים 1983–1987 היה קצין רפואה ראשי בצה"ל, ובין השנים 1987–2005 מנהל המרכז הרפואי רמב"ם בחיפה. בשנים 2010–2021 כיהן בהתנדבות כיו"ר הנהלת מכבי שירותי בריאות. נולד בסופיה, בולגריה. בשנים 1958–1965 למד רפואה באוניברסיטה העברית בירושלים, במסגרת העתודה האקדמית. בשנת 1966 החל בשירות סדיר בצה"ל כרופא גדודי בגדוד שריון 52, תפקיד שאותו מילא גם במלחמת ששת הימים. בשנים 1967–1968 היה קצין רפואה חטיבתי בחטיבה 14 בסיני. בשנת 1969 היה בשליחות בכורדיסטן. במלחמת יום הכיפורים שירת כרופא חטיבתי של חטיבת אגרוף הברזל. בשנים 1974–1976 היה רופא פיקודי בפיקוד הדרום, בשנת 1980 מונה לסגן קרפ"ר, ובשנים 1983–1987 שימש קצין רפואה ראשי בדרגת תת-אלוף. ב-17 בינואר 1987 החל לכהן כמנהל המרכז הרפואי רמב"ם, כיהן בתפקיד זה במשך למעלה מ-18 שנה, תקופה ארוכה יותר מכל מנהל שקדם לו. היה חבר הפקולטה לרפואה של הטכניון בדרגת פרופסור חבר ופרסם למעלה מ-30 מאמרים בירחונים רפואיים. בשנים 2010–2021 כיהן כיו"ר הנהלת מכבי שירותי בריאות. נשוי לדינה ואב ל-3 בנות. מדיה וקבצים בנושא משה רוח בוויקישיתוף משה רוח, באתר של חיל הרפואה פרסומים מדעיים של משה רוח איציק וולף, ממנכ"ל ליו"ר: רן סער לראשות דירקטוריון מכבי, באתר News1 מחלקה ראשונה, 26 במאי 2021
דומיניק וילקינס

ז'אק דומיניק וילקינס (אנגלית: Jacques Dominique Wilkins; נולד ב-12 בינואר 1960 בפריז, צרפת) הוא כדורסלן עבר אמריקאי ששיחק בליגת ה-NBA. וילקינס החל את הקריירה שלו באוניברסיטת ג'ורג'יה. בדראפט 1982 נבחר במקום השלישי על ידי היוטה ג'אז אבל הועבר לאטלנטה הוקס מאחר שסירב לשחק ביוטה. וילקינס שיחק 11 עונות בהוקס במהלכן זכה פעמיים בתחרות ההטבעות. אחרי שעזב את אטלנטה המשיך בכמה קבוצות: לוס אנג'לס קליפרס, בוסטון סלטיקס, פנאתינייקוס, פורטיטודו בולוניה, סן אנטוניו ספרס ואורלנדו מג'יק. ב-1999 פרש מכדורסל. בשנת 2006 זכה וילקינס להיבחר להיכל התהילה של הכדורסל. אחיו, ג'רלד וילקינס, היה גם שחקן NBA. קבוצתיים מדליית זהב עם נבחרת ארצות הברית באליפות העולם בטורונטו, קנדה ב-1994. גביע היורוליג עם פנאתינייקוס ב-1996 אישיים בחירה לחמישיית העונה ב-NBA: החמישייה הראשונה: 1986 החמישייה השנייה: 1987, 1988, 1991, 1993 החמישייה השלישית: 1989, 1994 בחירה לחמישיית הרוקיז של העונה ב-NBA: החמשייה הראשונה: 1982/1983 12 הופעות במשחק האולסטאר של ה-NBA:‏ 1986–1994 פעמיים אלוף תחרות ההטבעות ב-1985 ו-1990. מדיה וקבצים בנושא דומיניק וילקינס בוויקישיתוף דומיניק וילקינס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר פיב"א פרופיל, באתר היכל התהילה של הכדורסל פרופיל, באתר ליגת ה-NBA